stanford-oval/wikipedia huggingface dataset:
Harry Potter ja liekehtivä pikari (elokuva)
Tuotanto > Tausta

Harry Potter ja liekehtivä pikari on neljäs elokuva seitsemänosaisessa Harry Potter -elokuvasarjassa. Kaikki elokuvat perustuvat J. K. Rowlingin luomaan Harry Potter -kirjasarjaan. Ensimmäinen elokuva, Viisasten kivi, valmistui vuonna 2001 ja elokuvasarjan suosion myötä osien teko on jatkunut aina vuoteen 2011, jolloin Harry Potter ja kuoleman varjelukset, osa 2 sai ensi-iltansa.
Myös kirjasarja on saanut maailmanlaajuisen suosion: sarjan ensimmäistä, toista ja kolmatta osaa oli vuoteen 2005 mennessä myyty 27,6 miljoonaa kappaletta. Rowling olikin ensimmäinen romaanikirjailija, jolla oli New York Timesin bestseller-listalla neljän eniten myydyn joukossa kolme teosta 16 viikon ajan. Neljännestä ja viidennestä kirjasta oli molemmista otettu siihen mennessä suurimmat kirjojen ensipainokset: Liekehtivästä pikarista 4,8 miljoonaa (3,8 miljoonaa USAan, loput Britanniaan) ja Feeniksin killasta 8,5 miljoonaa kappaletta. Esimerkiksi Liekehtivän pikarin painosmäärä oli 40 kertaa enemmän kuin mitä bestseller-listoilla yleensä olevista otetaan ja sitä oltiin varattu etukäteen 5,3 miljoonaa kappaletta. Se olikin sitten myös nopeimmin myyty kirja: pari päivää ilmestymisensä jälkeen 3,8 miljoonan kappaleen painoksesta oli myyty kolme miljoonaa kappaletta.
Tuotanto > Esituotanto

Kolmannen elokuvan ohjanneelle Alfonso Cuarónille tarjottiin mahdollisuutta ohjata myös neljäs elokuva. Hän kuitenkin kieltäytyi, koska hän työskenteli edelleen Harry Potter ja Azkabanin vanki -elokuvan kanssa. Brittiläinen Mike Newell taas luopui Uskollinen puutarhuri -elokuvasta ohjatakseen Liekehtivän pikarin. Kirjan tarina aiottiin alun perin sovittaa kahdeksi elokuvaksi, koska kirja on todella pitkä. Ohjaaja Mike Newell kuitenkin vastusti ideaa, sillä hänen mielestään kirjassa olevia sivujuonia voi karsia pois saaden kuitenkin vielä toimivan elokuvan.
Tuotanto > Esituotanto > Roolijako

Elokuvassa on useita uusia hahmoja aikaisempiin elokuviin verrattuna. 7. helmikuuta 2004 järjestetyissä koekuvauksissa Cho Changin rooliin haki yli 3000 tyttöä. Rooliin valittiin Katie Leung.
Ralph Fiennes oli henkilö, jonka tekijät halusivat Voldemortin rooliin, sillä hän pystyy aiheuttamaan pelkoa vähin keinoin. Fiennes innostui roolista nähtyään piirrokset, joissa oli hahmoteltu Voldemortin ulkomuotoa.
Ensimmäisenä vaihtoehtona Rita Luodikon rooliin ollut Rosamund Pike kieltäytyi roolista, joten osan sai Miranda Richardson. Sekä Ray Winstonea että Billy Connollya harkittiin Villisilmä Vauhkomielen rooliin, mutta roolin sai Brendan Gleeson.
Tolga Safer oli yksi pääehdokkaista Viktor Krumin rooliin. Hänelle annettiin kuitenkin Irkoroffin apulaisen rooli. Viktor Krumin näyttelijäksi valittiin bulgarialainen Stanislav Ianevski.
Tuotanto > Esituotanto > Pukusuunnittelu

Voldemortin puvusta haluttiin kevyt ja yksinkertainen. Jany Temine suunnitteli asun ohuesta silkistä, jota oli kerroksittain. Silkin ansiosta asu oli leijuva ja aavemainen.
Tuotanto > Kuvaukset

Elokuvan kuvaukset alkoivat 4. toukokuuta 2004. Elokuvaa kuvattiin aiempien osien tavoin Leavesden Studiossa Englannissa. Kuvaajana toimi Roger Pratt, joka kuvasi myös Salaisuuksien kammion. Joulutanssiaisia varten suuren salin lavastus muutettiin jääpalatsiksi. Näyttelijät harjoittelivat tanssimista kolme viikkoa, Daniel Radcliffellä aikaa opetteluun oli tosin vain neljä päivää.
Järvihaaste oli kuvauksien kannalta vaikein, sillä kohtaukset piti kuvata veden alla. Kohtauksia varten rakennettiin säiliö, jonka tilavuus on noin 2,5 miljoonaa litraa. Jotta vedenalainen maailma pystyttiin toteuttamaan tietokoneella, säiliöön piti kehitellä blue screen -tausta. Kuvat suunniteltiin alle 11 sekuntia pitkiksi, minkä ajan voi olla ilman happea ja silmät auki. Vedenalaisten kuvausten vuoksi Daniel Radcliffe harjoitteli sukeltamista puoli vuotta ja vietti veden alla yhteensä 41 tuntia 38 minuuttia.
Labyrintin käytävät tehtiin kapeiksi ja seinät 7,5—12 metrin korkuisiksi, jotta tunnelma olisi epätoivoinen. Myös sokkelossa liikkuvat ihmiset pyrittiin kuvaamaan pieninä verrattuna labyrinttiin. Kohdan, missä juuret kietoutuvat Cedricin ympärille, kuvauksissa Robert Pattinsonia kiskottiin köydellä. Köysi peitettiin tietokoneella ja sen tilalle lisättiin juuria.
Hautausmaakohtauksen kuvauksia varten Ralph Fiennesin kasvoihin asetettiin vihreitä pilkkuja, jotka mahdollistivat digitaalisen editoinnin jälkikäteen. Hänen päähänsä ja käsiinsä maskeerattiin verisuonia. Suun ympärys ja kaula jätettiin kuitenkin ilman meikkiä, jotta Fiennes pystyi liikkumaan mahdollisimman vapaasti. Kirjassa kuvatut punaiset silmät jätettiin pois, koska tekijöiden mukaan niistä on hankala tulkita henkilön ilme.
Tuotanto > Jälkituotanto

Lohikäärme liitettiin kuvattuihin osiin jälkikäteen tietokoneella. Aluksi lavastajat ja pienoismallien tekijät suunnittelivat lohikäärmeen ja tekivät siitä luonnollisen kokoisen mallin. Erikoistehosteosasto skannasi mallin tietokoneelle ja teki siitä oman versionsa.
Vedenalainen maailma tehtiin tietokonemallinnuksen avulla. Koska järvi on syvä ja pimeä, järven pohjaan haluttiin vihertävä sävy trooppisen sinisen sijasta. Vedenalaiset oliot eivät ole todellisesta maailmasta, joten ne suunniteltiin hyvin. Merenneitoihin oli vaikea yhdistää siroutta ja kauneutta sekä tehdä niistä samalla pelottavia. Tärkeintä oli, etteivät ne näyttäisi ihmisiltä merenneidon asussa. Tämän vuoksi pyrstön liike on vaakasuuntaista, mitä ihminen ei pysty matkimaan.
Tekijät halusivat Voldemortin näyttävän sekä ihmiseltä että käärmeeltä. Tämän vuoksi nenä poistettiin digitaalisesti ja siitä tehtiin litteä kuin käärmeellä.
Vastaanotto > Arvostelut

Film-O-Holic.comin JP Jokinen arvosteli elokuvan neljästä ensimmäisestä elokuvasta parhaaksi. Hänen mukaansa eri osa-alueet sopivat hyvin yhteen ja kohtaukset ovat hauskoja ja koskettavia.
Outi Hakola kirjoitti Film-O-Holicin arvostelussaan Mike Newellin onnistuneen ohjaajatyössään: ”ensimmäistä kertaa tarina toimii elokuvallisin keinoin ja draamallisen kaaren varassa”. Daniel Radcliffe sai kuitenkin kritiikkiä siitä, ettei hän onnistu tulkitsemaan hahmoaan. Ralph Fiennes sai Hakolalta kuitenkin hyvää palautetta uskottavasta roolisuorituksestaan.
Vastaanotto > Tuotto

Elokuva tuotti maailmanlaajuisesti lähes 900 miljoonaa dollaria. Avajaisviikonloppuna tuotto Yhdysvalloissa oli noin 102,3 miljoonaa USD, milloin elokuva näytettiin 3858 teatterissa. Isossa-Britanniassa elokuva esitettiin 535 valkokankaalla ja tuotto oli noin 14,9 miljoonaa puntaa.
Vastaanotto > Palkinnot

Elokuva oli ehdolla vuoden 2006 Oscar-gaalassa Oscar-palkintoon parhaasta lavastuksesta. Muissa palkintogaaloissa elokuva keräsi yhteensä 9 palkintoa ja 28 ehdokkuutta. Elokuva voitti BAFTA Film Award -palkinnon parhaasta lavastuksesta, mikä tekee siitä ainoan BAFTA-palkinnon voittaneen Potter-elokuvan. Lisäksi elokuva oli ehdolla kahteen muuhun BAFTA-palkintoon, parhaista erikoistehosteista ja maskeerauksesta. Saturn-palkintogaalassa elokuva oli ehdolla kahdeksaan Saturn-palkintoon.
Kirjan ja elokuvan erot

Pitkä kirja saatiin sovitettua elokuvaksi jättämällä lukuisia sivujuonia pois elokuvasta. Poistetuista sivujuonista laajin lienee Hermionen perustama S.Y.L.K.Y (samat yhteiset lait kotitontuille -yhdistys) ja yleisesti ottaen kotitonttujen osallisuus tapahtumiin. Kaikissa kirjoissa esiintyvä Dursleyn perhe on jätetty tästä elokuvasta pois. Dursleyiden sijasta Harry on elokuvan alussa suoraan ystävänsä Ron Weasleyn luona Kotikolossa.
Joitakin kirjassa tärkeässä asemassa olevia hahmoja on jätetty pois elokuvasta. Muun muassa taikaurheiluosaston päällikkö Ludo Bagman ei esiinny elokuvassa. Kirjassa Voldemort saa tietää kolmivelhoturnajaisista Bertha Jorkinsilta, mutta elokuvassa kyseistä tapahtumaa ei ole eikä näin ollen Berthaakaan. Kirjan tapahtumien karsimisen lisäksi elokuvaan lisättiin kohtaus, jota ei ole kirjassa. Kohtauksessa professori Minerva McGarmiwa opettaa oppilaita tanssimaan joulutanssiaisia varten.
Soundtrack

Elokuvan soundtrack julkaistiin 15. marraskuuta 2005.
| Raita | Kappale | Kesto | Säveltäjä |
| --- | --- | --- | --- |
| 1. | "The Story Continues" | 1:31 | Patrick Doyle |
| 2. | "Frank Dies" | 2:12 | Patrick Doyle |
| 3. | "The Quidditch World Cup" | 1:52 | Patrick Doyle |
| 4. | "The Dark Mark" | 3:27 | Patrick Doyle |
| 5. | "Foreign Visitors Arrive" | 1:30 | Patrick Doyle |
| 6. | "The Goblet of Fire" | 3:23 | Patrick Doyle |
| 7. | "Rita Skeeter" | 1:43 | Patrick Doyle |
| 8. | "Sirius Fire" | 2:00 | Patrick Doyle |
| 9. | "Harry Sees Dragons" | 1:54 | Patrick Doyle |
| 10. | "Golden Egg" | 6:11 | Patrick Doyle |
| 11. | "Neville's Waltz" | 2:11 | Patrick Doyle |
| 12. | "Harry in Winter" | 2:56 | Patrick Doyle |
| 13. | "Potter Waltz" | 2:19 | Patrick Doyle |
| 14. | "Underwater Secrets" | 2:28 | Patrick Doyle |
| 15. | "The Black Lake" | 4:38 | Patrick Doyle |
| 16. | "Hogwarts' March" | 2:47 | Patrick Doyle |
| 17. | "The Maze" | 4:44 | Patrick Doyle |
| 18. | "Voldemort" | 9:39 | Patrick Doyle |
| 19. | "Death of Cedric" | 1:59 | Patrick Doyle |
| 20. | "Another Year Ends" | 2:21 | Patrick Doyle |
| 21. | "Hogwarts' Hymn" | 2:59 | Patrick Doyle |
| 22. | "Do the Hippogriff" | 3:39 | Jarvis Cocker ja Jason Buckle |
| 23. | "This Is the Night" | 3:24 | Jarvis Cocker |
| 24. | "Magic Works" | 4:02 | Jarvis Cocker |
DVD

Elokuvasta on julkaistu sekä yhden että kahden dvd:n versiot sekä blu-ray. Yhden dvd:n versio sisältää vain elokuvan ja se julkaistiin 7. maaliskuuta 2006.
Kahden dvd:n versio julkaistiin 7. maaliskuuta 2006. Se sisältää elokuvan lisäksi poistettuja kohtauksia, näyttelijöiden haastatteluja ja dokumentteja elokuvan tekemisestä. Levyltä löytyy myös Tylypahkan aikajana ja EA Gamesin videopelin demo. Elokuvan blu-ray julkaistiin joulukuussa 2007.
Aiheesta muualla

Harry Potter ja liekehtivä pikari Internet Movie Databasessa (englanniksi)
Harry Potter ja liekehtivä pikari Elonet.
Virallinen sivusto.
Topelius, Taneli: Orastava teini-ikä tavoittaa velhotkin (Arkistoitu – Internet Archive). Turun sanomat 18.11.2005.
| 0 | 1 | 2 |
| --- | --- | --- |
| Edeltäjä: 2004: Harry Potter ja Azkabanin vanki | Suomen lippukassan ykkönen 2005 | Seuraaja: 2006: Matti |
Daniel Radcliffe vedenalaisissa kuvauksissa.
Voldemort elokuvassa digitaalisen muokkauksen jälkeen.
Allting

| Allting Alþingi> Tyyppi |
| --- | --- |
Tyyppi:  yksikamarinen
Johto
Puhemies:  Birgir Ármannsson (D) 25. syyskuuta 2021 alkaen
Varapuhemiehet:  Oddný G. Harðardóttir (S) Líneik Anna Sævarsdóttir (B) Ásthildur Lóa Þórsdóttir (F) Diljá Mist Einarsdóttir (D) Andrés Ingi Jónsson (P) Jódís Skúladóttir (V)
Kokoonpano
Edustajia:  63
 
Puolueet:  Hallitus (36)      Sosiaalidemokraattinen liitto (15)      Reformipuolue (11)      Kansanpuolue (10) Oppositio (27)      Itsenäisyyspuolue (14)      Keskustapuolue (8)      Edistyspuolue (5)
Vaalit
Viimeisimmät vaalit:  25. syyskuuta 2021
Seuraavat vaalit:  2025
Kokouspaikka
 Alþingishúsið
 Alþingishúsið, Reykjavík
Kotisivut
 http://www.althingi.is/
Allting (isl. Alþingi) on Islannin parlamentti. Sitä sanotaan maailman vanhimmaksi yhä toimivaksi kansanedustuslaitokseksi, ja se on perustettu joko 930 tai saagojen mukaan jo 902 Þingvellirin käräjäkivillä. Nimi merkitsee ”yleiskäräjiä”.
Allting alkoi kansalaisten kokouksena, johon kaikki aikuiset miehet saivat osallistua. Norjalaisten ja varsinkin tanskalaisten kuningasvallan aikana sen rooli muuttui enemmänkin tuomioistuimeksi. Vuonna 1799 Alltingin toiminta lakkautettiin 45 vuodeksi. Se kuitenkin jatkoi toimintaansa vuonna 1844 Reykjavikissa. Vuodesta 1874 alkaen allting on ollut lakeja säätävä elin.
Nykyisin Islanti on jaettu kuuteen vaalipiiriin, joita edustaa yhteensä 63 kansanedustajaa. Puolueilla on viiden prosentin äänikynnys. Vaalit pidetään joka neljäs vuosi, paitsi vuonna 2009, jolloin vaaleja aikaistettiin finanssikriisin vuoksi kahdella vuodella.
Puolueet

Alltingissa on vuoden 2017 vaalien jälkeen kahdeksan puoluetta, joista kolme hallituksessa.
Marraskuussa 2019 Vihreän vasemmiston listalta valittu Andrés Ingi Jónsson jätti puolueen ja alkoi toimia itsenäisenä edustajana.
Aiheesta muualla

Kuvia tai muita tiedostoja aiheesta Allting Wikimedia Commonsissa
Allting (islanniksi, tanskaksi, englanniksi)
| n k  Euroopan parlamentit |
| --- | --- |
Itsenäiset valtiot:  Alankomaat  Albania  Andorra  Armenia  Azerbaidžan  Belgia  Bosnia ja Hertsegovina  Bulgaria  Espanja  Georgia  Irlanti  Islanti  Italia  Itävalta  Kazakstan  Kreikka  Kroatia  Kypros  Latvia  Liechtenstein  Liettua  Luxemburg  Malta  Moldova  Monaco  Montenegro  Norja  Pohjois-Makedonia  Portugali  Puola  Ranska  Romania  Ruotsi  San Marino  Saksa  Serbia  Slovakia  Slovenia  Suomi  Sveitsi  Tanska  Tšekki  Turkki  Ukraina  Unkari  Valko-Venäjä  Vatikaani  Venäjä  Viro  Yhdistynyt kuningaskunta 
Rajallisesti tunnustetut valtiot:  Abhasia  Artsakh  Etelä-Ossetia  Kosovo  Transnistria  Pohjois-Kypros 
Itsehallintoalueet ja muut yhteisöt:  Ahvenanmaa  Bosnia ja Hertsegovinan federaatio  Färsaaret  Gibraltar  Guernsey  Huippuvuoret  Serbitasavalta  Mansaari  Jersey 
Muut yhteisöt:  Euroopan parlamentti
Purkupallo

Purkupallo maassa.
Purkupallon operointia.
Purkupallo on raskas teräspallo, jota käytetään rakennusten ja rakennelmien purkamisessa. Purkupalloa roikotetaan tyypillisesti nosturista, mutta sen voi myös kiinnittää esimerkiksi helikopteriin. Purkupallon tuhovoima perustuu sen suureen liike-energiaan.
Purkupalloja käytettiin laajalti pitkin 1900-lukua, mutta sittemmin sen käyttö on vähentynyt. Tiiviillä kaupunkialueella suositaan nykyään turvallisempia purkutapoja, sillä pallon liikettä on vaikeampi hallita. Harvaan rakennetuilla alueilla rakennusten ja rakennelmien räjäyttäminen voi olla myös tehokkaampaa. Purkupallot ovat edelleen tunnettuja muun muassa populaarikulttuurissa.
Fehmarn

| Fehmarn |
| --- | --- |
 Fehmarnin saari ilmasta nähtynä.
 lippu:  vaakuna
 Fehmarn
 Koordinaatit: 54°26′N, 11°11′E 
Valtio:  Saksa
Osavaltio:  Schleswig-Holstein
Piirikunta:  Ostholstein
Hallinto:  
 – Pormestari:  Otto-Uwe Schmiedt
Pinta-ala:  
 – Kokonaispinta-ala:  185 km²
Korkeus:  10 m
Väkiluku:  12 552
 
 www.stadtfehmarn.de  
Infobox OKVirheellinen NIMI-arvo: 
Fehmarn (tansk. Femern) on Saksalle kuuluva saari Itämerellä. Se sijaitsee Tanskalle kuuluvan Lollandin saaren eteläpuolella. Fehmarn on vuodesta 2003 myös kyseisellä saarella sijaitsevan kaupungin nimi. Saari ja kaupunki ovat osa Schleswig-Holsteinin osavaltiota.
Fehmarnin pinta-ala on 185,45 km² ja väkiluku 12 552 (31.12.2016). Rantaviivaa kertyy 78 kilometriä.
Fehmarn on yhdistetty mantereelle 963,40 metriä pitkällä langerpalkkisillalla.
Lauttasatama Puttgardenissa Fehmarnissa.
Fehmarnin rantaa
Aiheesta muualla

Kuvia tai muita tiedostoja aiheesta Fehmarn Wikimedia Commonsissa
Kaupungin verkkosivusto (saksaksi)
Fehmarn Events (saksaksi)
Andienkrassi

| Andienkrassi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Krassit Lepidium
Laji::  meyenii
Kaksiosainen nimi
 Lepidium meyenii  Walp. 
Katso myös
   Andienkrassi Wikispeciesissä   Andienkrassi Commonsissa 
Infobox OKNimi-testi OK: 
Andienkrassi (Lepidium meyenii), myös maca ja perun ginseng, on krassien (Lepidium) sukuun ja ristikukkaisten (Brassicaceae) heimoon kuuluva, ravinteikkaana pidetty juurikasvi. Macaa on käytetty kasvin kotimaassa Perussa tuhansia vuosia.
Andienkrassin mukuloiys.
Maca on niin sanottu adaptogeeni, jonka on väitetty lisäävän kehon suorituskykyä ja kestävyyttä. Kasvin on katsottu sisältävän muun muassa 18 aminohappoa, erilaisia kasvisteroleja ja runsaasti mineraaleja. Niin sanottua superruokavaliota noudattavat uskovat, että maca toimii hormonitoiminnan tasapainottajana kummallakin sukupuolella. Macan epäillyt vaikutukset seksuaalisen halukkuuden lisääntymiseen tunnetaan Perun vanhoissa kulttuureissa. Maca-valmisteet saattavat toimia estrogeenin tavoin. Macan suosio on lisääntynyt räjähdysmäisesti länsimaissa viimeisen kymmenen vuoden aikanamilloin?. Tutkimuksissa sekä eläimillä että ihmisillä sen on todettu muun muassa lisäävän siemennesteen määrää ja laatua, mikä selittänee sen vahvaa osittain sepitettyä historiaa afrodisiakkina.
Aiheesta muualla

Maca valloittaa maailmaa
ITIS: Lepidium meyenii (englanniksi)
Lepidium peruvianum
| --- | --- |
Taksonitunnisteet:  Wikidata: Q795158  Wikispecies: Lepidium meyenii  CoL: 6PBH6  Ecocrop: 7220  EoL: 483599  EPPO: LEPME  FNA: 242428025  GBIF: 5377042  GRIN: 21767  iNaturalist: 372676  IPNI: 286286-1  IRMNG: 10965321  ITIS: 506211  NCBI: 153348  Observation.org: 420170  Open Tree of Life: 681784  Plant List: kew-2337886  PLANTS: LEME19  POWO: urn:lsid:ipni.org:names:286286-1  Tropicos: 4100898  WFO: wfo-0000358330
VHL-kausi 2012–2013

| VHL-kausi 2012–2013 |
| --- | --- |

Laji:  jääkiekko
Järjestyksessä oleva kausi:  3.
Maa:   Kazakstan  Valko-Venäjä  Venäjä
Joukkueiden määrä:  27
Sarja alkoi:  7. syyskuuta 2012
Sarja päättyi:  30. huhtikuuta 2013
Runkosarjan voittaja:  HK Saryarka Karaganda
Mestari:  Toros Neftekamsk
Pistepörssin voittaja:  Aleksandr Šibajev
VHL-kausi 2012–2013 on Venäjän toiseksi korkeimman sarjatason VHL-liigan historian kolmas kausi. Kausi alkoi 7. syyskuuta 2012 ja se saatiin päätökseen 30. huhtikuuta 2013. Sarjaan osallistui 27 joukkuetta, mikä on neljä enemmän kuin viime kaudella.
VHL päätti antaa neljälle joukkueelle laajennuspaikan kesäkuussa 2012. Nämä olivat HK Sary-Arka Karaganda, Buran Voronež, THK Tver ja HK Kuban Krasnodar. Myöhemmin vielä Lokomotiv Jaroslavl ilmoitti perustavansa sarjaan kakkosjoukkueen ja Junost Minsk siirsi edustusjoukkueensa sarjaan.
HK Sary-Arka Karaganda voitti runkosarjan, mutta hävisi pudotuspelien finaaleissa hallinneelle mestarille Toros Neftekamskille, joka uusi mestaruutensa.
Joukkueet

| Konferenssi | Joukkue | Kaupunki | Kotihalli | Perustettu | Liittynyt |
| --- | --- | --- | --- | --- | --- |
| Läntinen |  Ariada-Akpars Volžsk | Volžsk | Ariadan jääpalatsi | 2003 | 2003 |
| Läntinen |  Dizel Penza | Penza | Temp-jääurheilupalatsi | 1955 | 2004 |
| Läntinen |  HK Dinamo Balašiha | Balašiha | Balashikha Arena | 2010 | 2010 |
| Läntinen |  Buran Voronež | Voronež | Voronežin Jubilejny-halli | 1977 | 2012 |
| Läntinen |  Junost Minsk | Minsk | Junost Minsk Indoor Ice Rink | 1975 | 2012 |
| Läntinen |  Kristall Saratov | Saratov | Saratovin jääurheilupalatsi | 1946 | 1998 |
| Läntinen |  HK Kuban Krasnodar | Krasnodar |  | 2012 | 2012 |
| Läntinen |  Lada Toljatti | Toljatti | Volgar | 1976 | 2010 |
| Läntinen |  Lokomotiv Jaroslavl | Jaroslavl | Arena 2000 | 2012 | 2012 |
| Läntinen |  Neftjanik Almetjevsk | Almetjevsk | Almetjevskin Jubilejny Urheilupalatsi | 1965 | 2001 |
| Läntinen |  HK Rjazan | Rjazan | Rjazanin urheilupalatsi | 1955 | 2007 |
| Läntinen |  HK Sarov | Sarov |  | 2002 | 2009 |
| Läntinen |  Titan Klin | Klin | Valeri Harlamovin jääpalatsi | 1991 | 2011 |
| Läntinen |  HK VMF Pietari | Pietari | Pietarin Jubilejny Urheilupalatsi | 2008 | 2008 |
| Itäinen |  Ižstal Iževsk | Iževsk | Ižstalin urheilupalatsi | 1949 | 2006 |
| Itäinen |  Jermak Angarsk | Angarsk | Jermak Stadium | 1958 | 2007 |
| Itäinen |  Južnyi Ural Orsk | Orsk | Rostošin jääpalatsi | 1958 | 2006 |
| Itäinen |  HK Kaztsink-Torpedo | Öskemen | KTsDS AO «Kaztsink» | 1955 | 2001 |
| Itäinen |  Molot-Prikamje Perm | Perm | Molotin yleinen urheilupalatsi | 1948 | 2006 |
| Itäinen |  Rubin Tjumen | Tjumen | Tjumenin urheilupalatsi | 1995 | 2000 |
| Itäinen |  HK Sary-Arka Karaganda | Karaganda | Akzholtay Ice Palace Karaganda | 2006 | 2012 |
| Itäinen |  Sokol Krasnojarsk | Krasnojarsk | Fakel | 1977 | 2011 |
| Itäinen |  Sputnik Nižni Tagil | Nižni Tagil | V.K. Sotnikova Vmest | 1948 | 2002 |
| Itäinen |  THK Tver | Tver | Tverin urheilupalatsi | 2005 | 2012 |
| Itäinen |  Toros Neftekamsk | Neftekamsk | Neftekamskin jääpalatsi | 1988 | 2006 |
| Itäinen |  Tšelmet Tšeljabinsk | Tšeljabinsk |  | 1948 | 2003 |
| Itäinen |  Zauralje Kurgan | Kurgan | Mostovik | 1994 | 2003 |
Joukkueet > Joukkuemuutokset

Donbass Donetsk siirtyi KHL:ään
Lokomotiv Jaroslavl perusti sarjaan kakkosjoukkueen
Junost Minsk liittyi sarjaan Ekstraligasta
HK Sary-Arka Karaganda liittyi sarjaan Kazakstanin mestaruussarjasta
Buran Voronež ja THK Tver nousivat sarjaan RHL:stä
HK Kuban Krasnodar perustettiin ja se liittyi laajennusjoukkeena sarjaan
Runkosarja

Runkosarjassa liigan kaikki joukkueet kohtasivat toisensa kerran kotona ja kerran vieraissa.
|  | Joukkue | O | V | JV | JH | H | TM | PM | Pist |
| --- | --- | --- | --- | --- | --- | --- | --- | --- | --- |
| 1. | HK Saryarka Karaganda | 52 | 33 | 7 | 2 | 10 | 150 | 89 | 115 |
| 2. | Rubin Tjumen | 52 | 31 | 6 | 7 | 8 | 162 | 105 | 112 |
| 3. | Toros Neftekamsk | 52 | 27 | 9 | 4 | 12 | 152 | 105 | 103 |
| 4. | Neftjanik Almetjevsk | 52 | 24 | 8 | 7 | 13 | 156 | 115 | 95 |
| 5. | Južnyi Ural Orsk | 52 | 29 | 2 | 3 | 18 | 135 | 104 | 94 |
| 6. | Sputnik Nižni Tagil | 52 | 25 | 7 | 5 | 15 | 173 | 135 | 94 |
| 7. | Buran Voronež | 52 | 25 | 5 | 3 | 19 | 160 | 139 | 88 |
| 8. | Jermak Angarsk | 52 | 24 | 6 | 4 | 18 | 142 | 122 | 88 |
| 9. | Lada Toljatti | 52 | 24 | 5 | 6 | 17 | 149 | 130 | 88 |
| 10. | Lokomotiv Jaroslavl II | 52 | 22 | 9 | 4 | 17 | 123 | 118 | 88 |
| 11. | HK Dinamo Balašiha | 52 | 23 | 6 | 4 | 19 | 158 | 160 | 85 |
| 12. | Ariada-Akpars Volžsk | 52 | 21 | 7 | 8 | 16 | 163 | 151 | 85 |
| 13. | Molot-Prikamje Perm | 52 | 23 | 4 | 7 | 18 | 145 | 141 | 84 |
| 14. | HK Kaztsink-Torpedo | 52 | 22 | 6 | 6 | 18 | 147 | 123 | 84 |
| 15. | HK Sarov | 52 | 19 | 7 | 7 | 19 | 147 | 133 | 78 |
| 16. | Dizel Penza | 52 | 21 | 3 | 7 | 21 | 137 | 121 | 76 |
| 17. | HK Kuban Krasnodar | 52 | 18 | 9 | 4 | 21 | 126 | 116 | 76 |
| 18. | HK VMF Pietari | 52 | 18 | 5 | 8 | 21 | 142 | 154 | 72 |
| 19. | THK Tver | 52 | 16 | 6 | 6 | 24 | 147 | 180 | 66 |
| 20. | Tšelmet Tšeljabinsk | 52 | 17 | 5 | 4 | 26 | 129 | 141 | 65 |
| 21. | Kristall Saratov | 52 | 15 | 5 | 5 | 27 | 120 | 154 | 60 |
| 22. | Titan Klin | 52 | 15 | 2 | 6 | 29 | 117 | 159 | 55 |
| 23. | Junost Minsk | 52 | 12 | 6 | 7 | 27 | 104 | 160 | 55 |
| 24. | Sokol Krasnojarsk | 52 | 11 | 8 | 6 | 27 | 113 | 152 | 55 |
| 25. | Zauralje Kurgan | 52 | 11 | 6 | 9 | 26 | 120 | 163 | 54 |
| 26. | Ižstal Iževsk | 52 | 11 | 4 | 9 | 28 | 100 | 163 | 50 |
| 27. | HK Rjazan | 52 | 9 | 3 | 8 | 32 | 112 | 196 | 41 |
O = ottelut, V = voitot, H = häviöt, JV = jatkoaikavoitot, JH = jatkoaikahäviöt, TM = tehdyt maalit, PM = päästetyt maalit